Tørken har ramt store dele af landet, og der er ifølge TV2 Vejret høj sol og ingen vand på vej, så langt øjet rækker.

Efter 16 dage uden en eneste dråbe regn er Danmark ramt af regulær tørke. Faktisk er det ifølge TV 2 Vejret den længste periode uden nedbør over Danmark i 20 år. Den danske natur kan i øjeblikket byde på gule, afsvedne græsplæner og knastørre marker. Og der er tilsyneladende ingen hjælp fra oven i løbet af de kommende 14 dage. - Der er stort set ingen regn i sigte de næste to ugers tid – enkelte dryp kan forekomme, men de fleste prognoser holder fast i det tørre og solrige vejr, siger meteorolog Jonas Damsbo fra TV 2 Vejret. Høj sol og ingen regn, så langt øjet rækker. Efter 16 dage uden en eneste dråbe regn er Danmark ramt af regulær tørke. Faktisk er det ifølge TV 2 Vejret den længste periode uden nedbør over Danmark i 20 år. Den danske natur kan i øjeblikket byde på gule, afsvedne græsplæner og knastørre marker. Og der er tilsyneladende ingen hjælp fra oven i løbet af de kommende 14 dage. - Der er stort set ingen regn i sigte de næste to ugers tid – enkelte dryp kan forekomme, men de fleste prognoser holder fast i det tørre og solrige vejr, siger meteorolog Jonas Damsbo fra TV 2 Vejret. Meget tør maj I maj kom der blot 14,1 millimeter regn på landsplan, hvilket gjorde måneden til den sjette tørreste nogensinde – isoleret set for maj. Til sammenligning byder den sidste forårsmåned i kalenderen i gennemsnit på 47,3 millimeter regn på landsplan, hvilket svarer til, at der i maj faldt 70 procent mindre nedbør end normalt. Bornholm er den tørreste landsdel i Danmark. Her er der ifølge TV 2 Vejret blot kommet 12,1 millimeter regn i løbet af hele april, maj og juni. På grund af den historiske tørke opfordres kunderne til ikke at bruge vand til badebassiner og havevanding. Der er drikkevand nok til alle, når blot man viser omtanke og efterlever eventuelle restriktioner fra vandværkerne. - Lad være at vande græsplænen DANVA, der er brancheorganisation for danske vandselskaber, kommer med følgende gode råd til forbrugerne: •	Lad være med at vande din græsplæne! Den kan sagtens klare sig uden •	Saml - hvis muligt - regnvand fra taget i en regnvandstønde – så kan du bruge det til at vande med, i stedet for at bruge drikkevand til blomsterne. Læg et låg på regnvandstønden, så vandet ikke fordamper. •	Brug en vandkande når du vander dine blomsterbede og blomsterkrukker – vandslangen er en vandsluger, som bruger 12 liter vand pr. minut •	Lad være med at vande om dagen, hvor det meste vand fordamper, før det når planterødderne. •	Store soppebassiner og pools bruger rigtig meget vand. Vandballoner, vandpistoler og et badekar til de mindste er gode erstatninger. Eller tag til sø, strand og friluftsbad med hele familien. Behov for nedbør Problemerne med vandforsyningen gælder ikke hele landet, men alligevel holder Danske Vandværker nøje øje med udviklingen. Det fortæller direktør Susan Münster til TV 2. - Når der i en lang periode ikke er faldet vand, og der samtidig ikke er udsigt til regn, så kan vandet have svært ved at nå at løbe til boringen, forklarer hun. Derfor er de danske vandværker afhængige af, at der snart kommer nedbør, så regnen kan flyde ned igennem jordlagene og havne i grundvandsmagasinet for til sidst at ende i de enkelte vandboringer. - Vi har brug for vand for oven, når vi har den vandforsyningsstruktur, som vi har herhjemme, siger Susan Münster til TV2.